شه‌فه‌ق نيوز/ ده‌مه‌و شه‌وه‌كى ئمڕوو تووپخانه‌يل ئيرانى، ئاواييگ سه‌ر وه‌ ناوچه‌ى مه‌رزێ حاجى عومران له‌ پاريزگاى هه‌ولێر پايته‌خت هه‌رێم كوردستان بۆردومان كرد، ئه‌ويش دوياى رووژيگ له‌ هه‌مان بۆردومان هاوشيوه‌.
له‌ى باوه‌ته‌و، وه‌رپرسه‌يل ناوچه‌يى ئه‌را ئاژانس شه‌فه‌ق نيوز وتن: تووپخانه‌ى ئيرانى ئاوايى ئالانه‌ بۆردومان كردنه‌ وه‌ ريككه‌فت وه‌ل باڵه‌وگرتن ته‌ياره‌يل توركى.
جى باسه‌، يه‌يش له‌وه‌ختيگه‌ هيزه‌يل توركى و ئيرانى ناوچه‌يل مه‌رزێ له‌ هه‌رێم كوردستان بۆردومان ئه‌كه‌ن وه‌ مه‌هانه‌ى وجوود چه‌كداره‌يل سه‌ر وه‌ حزبه‌يل دژ وه‌ هه‌ردوگ رژيم له‌ ئه‌نقه‌ره‌ و ته‌هران.
